 REPUBLICA MOLDOVA РЕСПУБЛИКА МОЛДОВА

**CONSILIUL RAIONAL**  **РАЙОННЫЙ СОВЕТ**

**RÎŞCANI РЫШКАНЬ**

**Proiect**

**Decizia Nr­­­.03/**

**din „\_\_\_” iunie 2024**

***,,Cu privire la expunerea la licitație publică***

***de vânzare-cumpărare a bunului imobil”***

În conformitate cu art. 43, alin. (1) lit.c), art.77, alin.(2),(3) din Legea nr. 436/2006 cu privire la administrația publică locală, art.4 alin. (2) lit.a) din Legea nr. 435/2006 privind descentralizarea administrativă, art.10, alin. (7), art.55 alin(1) din Legea nr. 121/2007 privind administrarea și deetatizarea proprietății publice, Legea 1308/1997 privind prețul normativ și modul de vânzare-cumpărare a pământului, Hotărârea Guvernului nr. 136/2009 cu privire la aprobarea Regulamentului privind licitațiile cu strigare și cu reducere, decizia Consiliului Raional nr.02/27 din 29 martie 2024 ,,Cu privire la formarea bunului imobil prin separare”, raportul de evaluare nr\_\_\_\_\_, demersului Comunității Religioase Parohia cu Hramul Sfântul Mare Mucenic Pantelemon cu nr. 582 din 03.08.2023,

**Consiliul Raional Decide:**

1. Se acceptă expunerea la licitație publică ,,cu strigare” de vânzare-cumpărare a bunul imobil cu numărul cadastral 7101105.236 situat pe adresa: or. Rîșcani, str. Alexandru cel Bun, f/nr., suprafața 0,08 ha,categoria de destinație II - ,,terenuri din intravilanul localităților”, modul de folosință ,,pentru construcții”, domeniul privat.
2. Se stabilește că comisia de licitație a Consiliului Raional va publica avizul și va organiza desfășurarea licitației publice ,,cu strigare” de vânzare-cumpărare a bunului imobil.
3. Se împuternicește Președintele raionului Rîșcani, domnul Vladimir Mizdrenco, să semneze contractul de vânzare-cumpărare a bunului imobil în numele Consiliului raional Rîșcani, conform prevederilor legislației în vigoare.
4. Se stabilește că câștigătorul licitației publice ,,cu strigare” de vânzare-cumpărare a bunului imobil:

- va perfecta contractul de vânzare-cumpărare a bunului imobil la biroul notarial, de comun acord cu Președintele raionului Rîșcani, conform prevederilor legislației în vigoare;

- va înregistra contractul de vânzare-cumpărare a bunului imobil la I.P. Cadastrul Bunurilor Imobile conform prevederilor legislației în vigoare;

- va suporta din cont propriu toate cheltuielile legate de autentificarea notarială și de înregistrare a contractului de vânzare-cumpărare a bunului imobil la biroul notarial și în Registrul Bunurilor Imobile.

5. Contabilitatea Aparatului Președintelui (dna Victoria Cucuta), va efectua plata pentru organizarea licitației din sursele bugetului aprobat pentru Aparatul Președintelui raionului Rîșcani.

7.Se desemnează doamna Lidia Dîncenoc, vicepreședintă a raionului, responsabilă de executarea prezentei decizii în termen de până la 1 octombrie 2024.

8.Controlul pentru executarea prezentei decizii se atribuie Comisiei consultative de specialitate pentru activități economico-financiare și comerț.

**Președinte al ședinței**

**Consiliului Raional \_\_\_\_\_\_\_\_\_\_\_\_\_\_\_\_\_\_**

**Secretară**

**a Consiliului raional Rodica POSTOLACHI**

**NOTA INFORMATIVĂ**

La proiectul de decizie ***,,Cu privire la expunerea la licitație publică de vânzare-cumpărare a bunului imobil”***

1. **Denumirea autorului proiectului:** În calitate de autor este Serviciul Relații Funciare și Cadastru.
2. **Condițiile ce au impus elaborarea proiectului**: Proiectul de decizie a fost elaborat la solicitarea Comunității Religioase Parohia cu Hramul Sfântul Mare Mucenic Pantelemon cu nr. 582 din 03.08.2023.
3. **Scopul și obiectivele proiectului**: Proiectul de act normativ a fost elaborat pentru a administra eficient conform prevederilor legale bunurile imobile ale Consiliului Raional.

**4.Principalele prevederi ale proiectului și evidențierea elementelor noi**: Prin proiectul de decizie se acceptă expunerea la licitație publică ,,cu strigare” de vânzare-cumpărare a bunul imobil, cu numărul cadastral 7101105.236,adresa: or. Rîșcani, str. Alexandru cel Bun, f/nr., suprafața 0,08 ha, categoria de destinație II - ,,terenuri din intravilanul localităților”, modul de folosință 2.6 - ,,pentru construcții”, domeniul privat; se stabilește că comisia de licitație a Consiliului Raional va publica avizul și va organiza desfășurarea licitației publice ,,cu strigare” de vânzare-cumpărare a bunului imobil; se împuternicește Președintele raionului Rîșcani, domnul Vladimir Mizdrenco, să semneze contractul de vânzare-cumpărare a bunului imobil în numele Consiliului raional Rîșcani, conform prevederilor legislației în vigoare; Se stabilește că câștigătorul licitației publice ,,cu strigare” de vânzare-cumpărare a bunului imobil va perfecta contractul de vânzare-cumpărare a bunului imobil la biroul notarial, de comun acord cu Președintele raionului Rîșcani, conform prevederilor legislației în vigoare, va înregistra contractul de vânzare-cumpărare a bunului imobil la I.P. Cadastrul Bunurilor Imobile conform prevederilor legislației în vigoare și va suporta din cont propriu toate cheltuielile legate de autentificarea notarială și de înregistrare a contractului de vânzare-cumpărare a bunului imobil la biroul notarial și în Registrul Bunurilor Imobile; Contabilitatea Aparatului Președintelui (dna Victoria Cucuta), va efectua plata pentru organizarea licitației din sursele bugetului aprobat pentru Aparatul Președintelui raionului Rîșcani; se desemnează doamna Lidia Dîncenoc, vicepreședintă a raionului, responsabilă de executarea prezentei decizii în termen de până la 1 octombrie 2024.

**5.** **Fundamentarea economico-financiară:** Implementarea acestui proiect de decizie necesită mijloace financiare suplimentare din bugetul raional.

**6.Modul de încorporare a actului în cadrul normativ în vigoare:** Proiectul de decizie este elaborat în conformitate cu prevederile art. 43, alin.(1) lit.c), art.77, alin.(2),(3) din Legea nr. 436/2006 cu privire la administrația publică locală, art.4 alin. (2) lit.a) din Legea nr. 435/2006 privind descentralizarea administrativă, art.10, alin. (7), art.55 alin(1) din Legea nr. 121/2007 privind administrarea și deetatizarea proprietății publice, Legea 1308/1997 privind prețul normativ și modul de vânzare-cumpărare a pământului, Hotărârea Guvernului nr. 136/2009 cu privire la aprobarea Regulamentului privind licitațiile cu strigare și cu reducere.

**7.Consultarea publică a proiectului:** în scopul respectării prevederilor Legii nr.239/2008, privind transparența în procesul decizional, proiectul a fost plasat pe pagina web a Consiliului Raional [www.consiliulriscani.md](http://www.consiliulriscani.md) la directoriul Transparența decizională, secțiunea Consultări publice a proiectelor. Proiectul de decizie, se prezintă comisiilor de specialitate pentru avizare și se propune Consiliului raional pentru examinare și aprobare.

**8.Constatările expertizei juridice:** proiectul de decizie a fost examinat de către Serviciul Juridic, care a confirmat că decizia corespunde normelor legale.

**Specialistă principală,**

**Serviciul**

**Relații Funciare și Cadastru Adriana CIORNEA**